Diari Oficial de la Generalitat Valenciana


Sumari del DOGV 9393, del 28-07-2022 (2022/7135)

RESOLUCIÓ de 14 de juliol de 2022, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7135


Data del document
:   14-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 14 de juliol de 2022, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2022. [2022/7135]  
  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en el seu article 15, la facultat de l'administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 6/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant, en el seu article 4.3 permet que per resolució de la persona titular de la direcció general competent en matèria de transports, es puga exceptuar temporalment l'aplicació del règim de descans regulat en la present ordre, tot dictant instruccions que permeten, durant la situació excepcional, harmonitzar la competència entre els taxistes, i adaptar el règim de descans a la demanda real.  
  
Malgrat les últimes actualitzacions dels torns de descans, s'ha detectat una demanda constant per damunt de les expectatives del sector del taxi de l'àrea de prestació conjunta d'Alacant. Les previsions respecte al turisme i ocupació hotelera requereix la disponibilitat total de la flota de taxis en dies laborables, la qual cosa implica l'anul·lació del dia de descans setmanal fins a l'11 de setembre de 2022.  
Per tant, d'acord amb el que es disposa en l'article 15 de la Llei 13/2017, de la Generalitat, del taxi de la Comunitat Valenciana; en l'Ordre 6/2020, de 10 d'agost, adés esmentada; i en virtut de l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Primer. Descans obligatori setmanal de les autoritzacions de taxi  
1. El que es disposa en tot aquest apartat primer serà aplicable a partir del 12 de setembre de 2022. Fins llavors no existeix cap dia de descans setmanal (de dilluns a divendres) obligatori.  
2. A partir del 12 de setembre de 2022 es fixa un dia de descans obligatori setmanal, de 00.00 a 24.00 hores, per a totes les autoritzacions de taxi adscrites a l'àrea de prestació conjunta d'Alacant que queden distribuïdes de la forma següent:  
  
Dia de descans Indicatiu Núm. d'autoritzacions que descansen (totes dues incloses)  
Dilluns B 001 a 106  
Dimarts C 107 a 212  
Dimecres D 213 a 318  
Dijous E 319 a 425  
Divendres A 426 a 531  
  
  
  
3. Per a les autoritzacions de taxi amb obligació de tindre adscrit vehicle adaptat a persones de mobilitat reduïda, així com la resta de taxis adaptats, el dia de descans obligatori estarà distribuït de la forma següent:  
  
Dia de descans Indicatiu Núm. d'autoritzacions   
que descansen  
Dilluns B 532, 9, 41, 89, 90  
Dimarts C 533, 101, 180, 194  
Dimecres D 534, 219, 323, 324  
Dijous E 535, 537, 376, 385, 387  
Divendres A 536, 410, 430, 485, 508  
  
  
  
4. No obstant això, durant el període comprés entre el 12 de setembre al 16 d'octubre tots dos inclusivament, s'eximeix del descans obligatori setmanal les autoritzacions en funció de la terminació de 0 a 9, del número ordinal que tenen assignat, segons el quadre següent:  
  
Setmana Podran treballar tota la setmana les autoritzacions  
12 de setembre a 18 de setembre Acabades en 0 i 1  
19 de setembre a 25 de setembre Acabades en 2 i 3  
26 de setembre a 2 d'octubre Acabades en 4 i 5  
3 d'octubre a 9 d'octubre Acabades en 6 i 7  
10 d'octubre a 16 d'octubre Acabades en 8 i 9  
  
  
Segon. Vehicles adaptats  
Les autoritzacions números 9, 41, 89, 90, 101, 180, 194, 219, 323, 324, 376, 385, 387, 410, 430, 485, 508, 532, 533, 534, 535, 536, 537, i aquelles que pogueren adscriure vehicle adaptat, hauran de garantir el servei en horari nocturn.  
  
Tercer. Torns per a caps de setmana  
1. Els caps de setmana (dissabtes i diumenges) treballaran les autoritzacions amb número parell els dies parells, i les autoritzacions amb número imparell els dies imparells.  
2. S'exceptuaran d'aquests descansos obligatoris les autoritzacions segons terminacions que corresponguen de 0 a 9 per al període de l'11 de juliol al 16 d'octubre, tal com es mostra en la taula següent:  
  
Setmana Podran treballar tot el cap de setmana les autoritzacions  
11 de juliol a 17 de juliol Acabades en 2 i 3  
18 de juliol a 24 de juliol Acabades en 4 i 5  
25 de juliol a 31 de juliol Acabades en 6 i 7  
1 d'agost a 7 d'agost Acabades en 8 i 9  
8 d'agost a 14 d'agost Acabades en 0 i 1  
15 d'agost a 21de agost Acabades en 2 i 3  
22 d'agost a 28 d'agost Acabades en 4 i 5  
29 d'agost a 4 de setembre Acabades en 6 i 7  
5 de setembre a 11 de setembre Acabades en 8 i 9  
12 de setembre a 18 de setembre Acabades en 0 i 1  
19 de setembre a 25 de setembre Acabades en 2 i 3  
26 de setembre a 2 d'octubre Acabades en 4 i 5  
3 d'octubre a 9 d'octubre Acabades en 6 i 7  
10 d'octubre a 16 d'octubre Acabades en 8 i 9  
  
  
  
3. Durant tot l'any, el torn de descans del dissabte i diumenge finalitzarà a les 20.00 hores, de manera que entre aquesta hora i les 24.00 hores puga prestar servei la totalitat de la flota.  
4. Durant tot l'any, podrà prestar servei la totalitat de la flota els dissabtes i diumenges, des de les 00.00 hores fins a les 08.00 hores.  
5. Els caps de setmana fins al 4 de setembre inclòs, s'estableix un torn de reforç des de les 14.00 hores a les 20.00 hores, lliure per a la totalitat de la flota.  
6. Del que es disposa en el punt primer d'aquest apartat queden exceptuades les autoritzacions de taxis adaptats durant tot el període.  
  
La prestació d'aquesta mena de serveis haurà d'identificar-se a través del distintiu que s'acompanya com a annex a aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aqueix ús exclusiu. Aquesta prestació haurà de garantir-se durant pels prestadors del servei les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, o a una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en què es garantisca que aquests vehicles presten servei prioritari a persones amb mobilitat reduïda. L'administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, si fa el cas, la imposició de les sancions que corresponguen.  
  
  
Quart. Torns per a dies festius  
1. S'estableix un torn de prestació del servei per als dies festius següents (inclosos els que realitzen el descans setmanal):  
  
Dia festiu Autorització que presta el servei  
15 d'agost Totes les autoritzacions imparelles  
12 d'octubre Totes les autoritzacions parelles  
1 de novembre Totes les autoritzacions imparelles  
6 de desembre Totes les autoritzacions parelles  
8 de desembre Totes les autoritzacions imparelles  
6 de gener (2023) Totes les autoritzacions imparelles  
  
  
  
2. Els dies festius seran lliures per a la totalitat de la flota de 00.00 fins a les 08.00 i de 20.00 a 24.00 hores.  
3. La celebració de la festa de Sant Cristòfor es trasllada al 23 d'octubre, dia en què podrà prestar el servei la totalitat de la flota, durant les 24 hores del dia.  
4. El dissabte 24 i 31 de desembre serà lliure des de les 18.00 hores a les 24.00 hores per a la totalitat de la flota.  
5. El 25 de desembre de 2022 i 1 de gener de 2023 serà lliure les 24 hores per a la totalitat de la flota.  
  
Cinqué. Eventualitats  
Les nits de dissabtes, diumenges i festius seran lliures, fins a 60 minuts posteriors a l'horari de tancament obligatori que establisquen les autoritats competents per als establiments d'oci nocturn i hostaleria. En tot cas, el límit màxim per a la retirada de les autoritzacions que descansen aqueix dia serà les 8.00.  
  
Sisé. Efectes  
La present resolució farà efecte des de la data de signatura de la directora general d'Obres Públiques, Transports i Mobilitat Sostenible, i deixa sense efectes la de 9 de juny de 2022, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme, en l'àrea de prestació conjunta d'Alacant durant l'any 2022.  
  
  
Contra la present resolució, que no esgota la via administrativa, es podrà interposar un recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 14 de juliol de 2022.- La directora general d'Obres Públiques, Transport i Mobilitat Sostenible: Roser Obrer Marco.